Cluburile de noapte din Marea Britanie riscă să dea faliment, astfel că patronii au decis să reinventeze spațiile.
Industria cluburilor de noapte din Marea Britanie este aproape de faliment. Marea Britanie vrea să înăsprească măsurile sanitare. Patronii de localuri își transforma business-urile în restaurante.
Știi și tu cât de petrecăreți sunt britanicii. Dar de când a venit pandemia, s-au cumințit.Iar industria cluburilor de noapte de acolo moare cu zile.Patronii spun că mai bine de jumătate dintre ele nu vor supravieţui până în iarnă. Și cum Marea Britanie vrea să înăsprească din nou restricțiile, este clar că nu pot visa încă la o redeschidere."Este îngrijorător, avem angajati aici şi chiria de plătit. Am ajuns de la 300 de clienţi într-o noapte să nu mai avem niciunul", spune un patron de club.Pentru a se salva, unele cluburi s-au reinventat."Ne-am dat seama din mesajele Guvernului că localurile de noapte vor fi printre ultimele industrii care se vor redeschide. Ne-am gândit: de ce să nu încercăm să schimbăm conceptul nostru în restaurant?", a spus antreprenorul.